ข้างหลังภาพ (2544)

✨🌟   **ข้างหลังภาพ (2544)**

* **ชื่ออังกฤษ :** ***Behind the Painting***
* **ประเภท :** **Drama / Romance**
* **ผู้กำกับ :** เชิด ทรงศรี
* **บทประพันธ์ :** ศรีบูรพา (กุหลาบ สายประดิษฐ์)
* **บทภาพยนตร์ :** ธม ธาตรี (เชิด ทรงศรี)
* **ผู้ช่วยผู้กำกับ :** ณัฎฐวี ทศรฐ, นลิน บุญวิโรจน์ฤทธิ์, เกตุ พิทยากรศิลป์
* **ผู้กำกับภาพ :** โสภณ เจนพานิช
* **ผู้ถ่ายภาพ :** พิพัฒน์ พยัคฆะ
* **ผู้ลำดับภาพ :** มหศักดิ์ ทัศนพยัคฆ์
* **ผู้กำกับศิลป์ :** ศักดิ์ศิริ จันทรังษี, วรรณะ มหากนก
* **ดนตรีประกอบ :** จำรัส เศวตาภรณ์
* **อำนวยการสร้าง :** จันนิภา เจตสมมา, สมศักดิ์ เตชะรัตนประเสริฐ
* **บริษัทผู้สร้าง / จัดจำหน่าย :** สหมงคลฟิล์ม, เชิดไชย ภาพยนตร์
* **วันที่เข้าฉาย :** 30 มีนาคม 2544
* **ระบบถ่ายทำ :** ภาพยนตร์สี เสียงในฟิล์ม 35 มม.

## **เรื่องย่อ**

*ฉันตายโดยปราศจากคนที่รักฉัน แต่ฉันก็อิ่มใจว่า ฉันมีคนที่ฉันรัก*

เรื่องราวของหม่อมราชวงศ์กีรติ ผู้เดินทางตามสามีวัยชราไปยังประเทศญี่ปุ่น และได้พบกับ นพพร หนุ่มนักเรียนชาวไทยที่คอยปรนนิบัติดูแลเธอจนเกิดเป็นความรักระหว่างกัน แต่คุณหญิงไม่อาจตอบรับรักนพพรได้ จนเมื่อเวลาผ่านไปหลายปี หลังจากสามีเธอสิ้นลง คุณหญิงกีรติได้เฝ้ารอการกลับมาของนพพรที่ท่าเรือ แต่กลับพบว่า เขามาเพื่อแต่งงานกับหญิงสาวที่หมั้นหมายไว้แล้ว

การเดินทางตามสามีวัยคราวพ่อไปยังประเทศญี่ปุ่น ของหม่อมราชวงศ์กีรติ ทำให้เธอต้องพบกับจุดเปลี่ยนแห่งชีวิต เมื่อที่นั่นมีเด็กหนุ่มนักเรียนชาวไทย นพพร คอยปรนนิบัติดูแลเธอ นานวันเข้าจากความใกล้ชิดก็แปรเปลี่ยนเป็นความรัก นพพรเพียรขอความรักจากคุณหญิง แม้หญิงสาวไม่ตอบรับรักเขาก็ตาม พ้นเหตุการณ์นั้นไป 6 ปี เมื่อสิ้นสามี ในขณะที่นพพรเรียนจบแล้ว คุณหญิงกีรติก็มาเฝ้ารอเขายังท่าเรือ โดยไม่รู้เลยว่า นพพร กลับมาเพื่อแต่งงานกับคู่หมั้นที่หมั้นหมายไว้ก่อนจะไปญี่ปุ่น

## **Image Gallery & วีดีโอ**

* **ดูเพิ่มเติมที่ : [1] [2] [3]**

* 1
* 2
* 3
* 4

## **เกร็ด**

* ภาพยนตร์เรื่องนี้เป็นผลงานการกำกับการแสดงเรื่องสุดท้ายของ เชิด ทรงศรี โดยมี ณัฎฐวี ทศรฐ, นลิน บุญวิโรจน์ฤทธิ์ และ เกตุ พิทยากรศิลป์ เป็นผู้ช่วยผู้กำกับ

* ภาพยนตร์เรื่องนี้อำนวยการสร้างโดย จันนิภา เจตสมมา อำนวยการบริหารโดย สมศักดิ์ เตชะรัตนประเสริฐ ผู้จัดการกองถ่าย-ควบคุมความต่อเนื่องโดย วาสนา ศรีทอง ออกแบบเสื้อผ้า-เครื่องแต่งกายโดย รชตะ สุพาสนาพิวัฒน์ แต่งหน้าโดย อนุพงษ์ อนิบล แต่งผมโดย โสภา กำพลวรรณ, ทวิช ส้มมณี และ มนตรี วัดละเอียด รับหน้าที่สไตล์ลิสต์ [4]

* ภาพยนตร์เรื่องนี้มีเพลงประกอบ ได้แก่เพลง "กีรติ" แต่งเนื้อร้อง-ทำนองโดย พนเทพ สุวรรณะบุณย์, วิลาวรรณ์ เกิดสุทธิ, เรืองกิจ ยงปิยะกุล ขับร้องโดย สุนิตา ลีติกุล และเพลง "Truth in My Heart" แต่งเนื้อร้อง-ทำนองโดย คุณหญิงจำนงศรี หาญเจนลักษณ์, พีรสันต์ จวบสมัย ขับร้องโดย สายสุนีย์ สุขกฤต

* ภาพยนตร์เรื่องนี้สร้างจากบทประพันธ์ของ ศรีบูรพา (กุหลาบ สายประดิษฐ์) ตีพิมพ์ในหนังสือพิมพ์ประชาชาติรายวัน เมื่อปี พ.ศ. 2479 ได้รับการยกย่องด้วยความงามในเชิงวรรณศิลป์ เมื่อรวมเล่มได้รับการตีพิมพ์ซ้ำอีกหลายต่อหลายครั้ง และถูกนำไปแสดงเป็นละครโทรทัศน์ ภาพยนตร์ รวมถึงละครเวที ในรูปแบบละครเพลงอีกด้วย

* ในปี พ.ศ. 2519 เคยมีโครงการที่จะสร้างข้างหลังภาพเป็นภาพยนตร์โดย พระเจ้าวรวงศ์เธอ พระองค์เจ้าภาณุพันธุ์ยุคล นำแสดงโดย พิศมัย วิไลศักดิ์ (ม.ร.ว.กีรติ) ยอดชาย เมฆสุวรรณ (นพพร) และกำกับการแสดงโดย พันคำ (พร้อมสิน สีบุญเรือง) แต่สุดท้ายโครงการนี้ก็ล้มเลิกกันไป [5] [6]

## **รางวัล และอนุสรณ์**

* **รางวัลพระราชทานพระสุรัสวดี (ตุ๊กตาทอง) ประจำปี พ.ศ. 2544**
	+ นักแสดงนำหญิงยอดเยี่ยม (คาร่า พลสิทธิ์)
	+ เพลงนำภาพยนตร์ยอดเยี่ยม (เพลง "กีรติ" ขับร้องโดย สุนิตา ลีติกุล)